UNCRO

UNCRO, formelt United Nations Confidence Restoration Operation, var en fredsbevarende FN-styrke opprettet 31. mars 1995 av FNs sikkerhetsråd ved resolusjon 981 (1995).Security Council Resolution 981 (1995) , FNs arkiv. Styrken overtok virksomheten etter UNPROFOR i Kroatia og var i virksomhet i siste fase av Kroatia-krigen, til den ble avviklet i januar 1996.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 277–278.

UNCRO hadde oppgaver knyttet til våpenhvileavtalen mellom stridende parter i landet, særlig i serbiskkontrollerte områder i Krajina og Slavonia, overvåkning av grensene for å hindre våpenforsyninger, sikring av humanitær bistand til Bosnia-Hercegovina, samt demilitarisering av Prevlakahalvøyen.«UNCRO», United Nations, Department of Peacekeeping Operations. Etter at Kroatias regjering med gjennomførte Operasjon Flash og Operasjon Storm i mai og august 1995, og gjenerobret serbiskkontrollert territorium, ble UNCRO avviklet med virkning fra 15. januar 1996.

På det meste hadde UNCRO utplassert en styrke på  soldater, 194 militærobservatører og 296 politifolk. I tillegg kom en sivil administrasjon av internasjonale og lokale medarbeidere. Hovedkvarteret var i Zagreb.

Referanser

Eksterne lenker
 UNCRO, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:Jugoslaviakrigene
Kategori:Kroatias historie